కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
చివరి టీ20లో ఉత్కంఠ రేపిన మూడు ఓవర్లు..!
భారత్, దక్షిణాఫ్రికా మధ్య శనివారం రాత్రి మూడో టీ20 మ్యాచ్‌ ఉత్కంఠగా ముగిసింది. 173 పరుగుల లక్ష్య ఛేదనకి దిగిన
TNN | Updated:
Feb 25, 2018, 12:14PM IST
చివరి టీ20లో ఉత్కంఠ రేపిన మూడు ఓవర్లు..!
భారత్, దక్షిణాఫ్రికా మధ్య శనివారం రాత్రి మూడో టీ20 మ్యాచ్&zwnj; ఉత్కంఠగా ముగిసింది. 173 పరుగుల లక్ష్య ఛేదనకి దిగిన ఆతిథ్య దక్షిణాఫ్రికా విజయానికి చివరి మూడు ఓవర్లలో 53 పరుగులు చేయాల్సి వచ్చింది. దీంతో.. భారత్&zwnj; జట్టుకే ఎక్కువ గెలుపు అవకాశాలు ఉన్నాయని అంతా భావిస్తుండగా.. ఇన్నింగ్స్ 18వ ఓవర్ వేసిన శార్ధూల్ ఠాకూర్ 18 పరుగులు సమర్పించుకుని మ్యాచ్&zwnj;ని ఉత్కంఠగా మార్చేశాడు. దక్షిణాఫ్రికా యువ బ్యాట్స్&zwnj;మెన్ జాంకర్&zwnj; ఆ ఓవర్&zwnj;లో ఒక సిక్స్, మూడు ఫోర్లు బాదేయడంతో సమీకరణాలు 12 బంతుల్లో 35 పరుగులుగా మారిపోయాయి.
Visit Site
Recommended byColombia
ఈ దశలో 19వ ఓవర్&zwnj; కోసం డెత్&zwnj;ఓవర్ స్పెషలిస్ట్ జస్&zwnj;ప్రీత్ బుమ్రా చేతికి తాత్కాలిక కెప్టెన్ రోహిత్ శర్మ బంతినివ్వగా.. అతని బౌలింగ్&zwnj;లోనూ జాంకర్ ఒక సిక్స్ బాదేయగా.. బెహార్డీన్ ఒక ఫోర్ కొట్టేశాడు. దీంతో ఆ ఓవర్&zwnj;లోనూ దక్షిణాఫ్రికా 16 పరుగులు పిండుకుంది. సమీకరణం 6 బంతుల్లో 19 పరుగులుగా మారిపోయి.. ఉత్కంఠ తారాస్థాయికి చేరింది. అయితే.. చివరి ఓవర్ బౌలింగ్&zwnj;కి వచ్చిన భువనేశ్వర్ కుమార్ .. సగం ఓవర్ వరకూ కాస్తా ఒత్తిడిలో కనిపించినా.. 11 పరుగులు మాత్రమే ఇచ్చి చివరి బంతికి జాంకర్&zwnj;ని ఔట్ చేయడంతో భారత్ 7 పరుగుల తేడాతో గెలుపొంది ఊపిరి పీల్చుకుంది. అంతకముందు ఓపెనర్ శిఖర్ ధావన్ (47: 40 బంతుల్లో 3x4), సురేశ్ రైనా (43: 27 బంతుల్లో 5x4, 1x6) కీలక ఇన్నింగ్స్ ఆడటంతో తొలుత బ్యాటింగ్ చేసిన భారత జట్టు నిర్ణీత 20 ఓవర్లలో 7 వికెట్ల నష్టానికి 172 పరుగులు చేసింది
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.